pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ รับมอบอุปกรณ์ป้องกันโควิด-19 จากสมาคมพันธมิตรมวยไทยโลกและคณะ ชื่นชมความร่วมมือการผลักดันมวยไทยสู่สากล ย้ำ “มวยไทย” เป็น Soft Power ที่ต่างประเทศให้การยอมรับ
วันอังคารที่ 17 พฤษภาคม 2565
นายกฯ รับมอบอุปกรณ์ป้องกันโควิด-19 จากสมาคมพันธมิตรมวยไทยโลกและคณะ ชื่นชมความร่วมมือการผลักดันมวยไทยสู่สากล ย้ํา “มวยไทย” เป็น Soft Power ที่ต่างประเทศให้การยอมรับ
นายกฯ รับมอบอุปกรณ์ป้องกันโควิด-19 จากสมาคมพันธมิตรมวยไทยโลกและคณะ ชื่นชมความร่วมมือการผลักดันมวยไทยสู่สากล ย้ํา “มวยไทย” เป็น Soft Power ที่ต่างประเทศให้การยอมรับ ขอทุกฝ่ายช่วยกันพัฒนาอย่างต่อเนื่อง
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า วันนี้ (17 พฤษภาคม 2565) เวลา 08.30 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ธันวาคม ทิพยจันทร์ ประธานสมาคมพันธมิตรมวยไทยโลก พร้อมคณะนักธุรกิจจีน กลุ่มศิลปินดารา และกลุ่มอดีตนักมวย เข้าพบ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เพื่อมอบอุปกรณ์ทางการแพทย์และยาต้านไวรัสโคโรนา 2019 ประกอบด้วย ชุด PPE หน้ากากอนามัยทางการแพทย์ หน้ากากอนามัย 3 ชั้น ปืนพ่นสเปรย์แอลกอฮอล์ เจลแอลกอฮอล์ ชุดตรวจ Antibody Rapid Test ยาต้านไวรัสโคโรนา2019 และข้าวสาร มูลค่ารวมกว่า 3,000,000 บาท แก่นายกรัฐมนตรี เพื่อนําไปแจกจ่ายให้กับหน่วยงาน โดยมีนายดิสทัต โหตระกิตย์ เลขาธิการนายกรัฐมนตรี นายประทีป กีรติเรขา รองเลขาธิการนายกรัฐมนตรีฝ่ายการเมือง และนายอนุชา บูรพชัยศรี รองเลขาธิการนายกรัฐมนตรีฝ่ายการเมือง เข้าร่วมการรับมอบ
โอกาสนี้ นายกรัฐมนตรีกล่าวขอบคุณทุกฝ่ายที่เกี่ยวข้อง ชื่นชมในความตั้งใจรวมทั้งความสัมพันธ์ไทย-จีน และความปรารถนาดีของทุกคน ที่ได้ร่วมมือกันในการสร้างและผลักดันให้มวยไทยสู่สากล ซึ่งต่างประเทศชื่นชมในศักยภาพของกีฬามวยไทย และกีฬามวยไทยเป็น Soft Power ที่ต่างประเทศให้การยอมรับ จึงขอให้ร่วมมือกันพัฒนาอย่างต่อเนื่องโดยรัฐบาลพร้อมให้การสนับสนุน และยินดีที่ทุกคนมีความตั้งใจร่วมกันในการพัฒนามวยไทย ซึ่งเป็นสิ่งดี ๆ ที่มีอยู่ เป็นสิ่งที่ประเทศไทยได้เปรียบชาติอื่น ๆ ต้องช่วยกันพัฒนาอย่างต่อเนื่องให้สมบูรณ์
นายกรัฐมนตรีเน้นย้ําการประสานงานเพื่อการพัฒนาและการหารือร่วมกันของทุกฝ่าย เพราะการพัฒนาจําเป็นต้องอาศัยความร่วมมือจากหลายฝ่ายที่เกี่ยวข้อง ขอให้ร่วมมือกันด้วยความรัก ความสามัคคี เพื่อพัฒนาสู่ความสําเร็จ รวมทั้งมีการพัฒนาช่องทางการเผยแพร่กีฬามวยไทยผ่าน Platform เพื่อให้สามารถเข้าถึงได้อย่างกว้างขวาง โดยได้มอบหมายหน่วยงานที่เกี่ยวข้องร่วมผลักดันและสานต่อ พร้อมบูรณาการการทํางานร่วมกันเพื่อสนับสนุนซึ่งกันและกัน ทําให้ทุกคนเชื่อมั่นในศักยภาพของประเทศ ซึ่งรัฐบาลมีความตั้งใจอย่างดีที่สุดในการพัฒนา รวมทั้งนายกรัฐมนตรีได้กล่าวอวยพรให้ทุกคน ทุกฝ่าย ประสบความสําเร็จในการทํางาน และขอบคุณในน้ําใจของทุกคนที่มีให้กับรัฐบาลและคนไทยโดยการสนับสนุนอุปกรณ์ ยา เวชภัณฑ์ และเครื่องมือต่าง ๆ เพื่อร่วมป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19) ด้วย
-----------
รัฐบาลไทย-ข่าวทำเนียบรัฐบาล-กทม.ชวนเที่ยวงานลอยกระทง ประจำปี 2564
วันจันทร์ที่ 22 พฤศจิกายน 2564
กทม.ชวนเที่ยวงานลอยกระทง ประจําปี 2564
วันศุกร์ที่ 19 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
กทม.ชวนเที่ยวงานลอยกระทงประจําปี 2564 ในวันนี้ (19พ.ย.64) บริเวณใต้สะพานพระราม 8 เขตบางพลัด และคลองโอ่งอ่าง เขตสัมพันธวงศ์และเขตพระนคร ภายในงานมีการแสดงพื้นบ้าน จําลองตลาดนัดโบราณจําหน่ายอาหารและของดี 50 เขต พร้อมทั้งเปิดสวนสาธารณะ 30 แห่งทั่ว กทม. ตั้งแต่เวลา 05.00-24.00น. ให้ประชาชนลอยกระทงได้ใกล้บ้าน โดยขอให้ทุกคนร่วมสืบสานประเพณีไทยภายใต้วิถีใหม่แบบ New Normal และการป้องกันการติดเชื้อโควิด-19 แบบครอบจักรวาล ใช้กระทงที่ผลิตจากวัสดุธรรมชาติเพื่อลดปริมาณขยะและอนุรักษ์สิ่งแวดล้อม ทั้งนี้ ห้ามมิให้มีการจุดและปล่อยบั้งไฟ พลุ ตะไล โคมลอย โคมไฟ โคมควัน หรือวัตถุอื่นที่คล้ายกันขึ้นสู่อากาศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-The Government extends Tax Incentives for E-Donation made to the Equitable Education Fund (EFF) to 2023, in order to promote equitable educational opportunities in the country
วันพฤหัสบดีที่ 1 กรกฎาคม 2564
The Government extends Tax Incentives for E-Donation made to the Equitable Education Fund (EFF) to 2023, in order to promote equitable educational opportunities in the country
The Government extends Tax Incentives for E-Donation made to the Equitable Education Fund (EFF) to 2023, in order to promote equitable educational opportunities in the country
June 30, 2021, at the Government House, following the cabinet meeting on 29 June, 2021, Deputy Government Spokesperson Ratchada Thanadirek disclosed that the cabinet has approved the extension of tax incentives for individuals and registered ordinary partnerships who donate to the Equitable Education Fund (EFF) through the Revenue Department’s “E-Donation” from January 1, 2022 to December 31, 2023. The government further exempts Value Added Tax (VAT), Special Business Tax (SBT) and stamp duties for money incurred by the asset transfers, product sales, or execution of instruments regarding the fund.
The EFF, founded to expand more equitable educational opportunities by assisting the underprivileged students and improving teacher quality, has been funded by the government and the donors. In 2020, the fund directly helped 1.07 million students. In addition, donations to the EFF during 2019 to 2020 amount 23.71 million bath has been allocated to finance 46,331 students as follows:
(1) 40,167 students suffering from malnutrition, (2) 3,066 poor pupils both in and outside education system affected by Covid-19 in order for them to return to schools, (3) 1,298 students with poverty and disability to relieve the burden of their families and prevent them from dropping out during the pandemic, and (4) 1,800 students suffering from malnutrition who live in the remote areas to be provided adequate breakfast for a better learning ability throughout a year.
รัฐบาลไทย-ข่าวทำเนียบรัฐบาล-รมว.สุชาติ พบเอกอัครราชทูตไทย ณ สิงคโปร์ เยี่ยมอาสาสมัครแรงงาน รุกขยายตลาดช่วยคนไทยมีฝีมือ มีงานทำ
วันศุกร์ที่ 6 พฤษภาคม 2565
รมว.สุชาติ พบเอกอัครราชทูตไทย ณ สิงคโปร์ เยี่ยมอาสาสมัครแรงงาน รุกขยายตลาดช่วยคนไทยมีฝีมือ มีงานทํา
...
นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายบุญชอบ สุทธมนัสวงษ์ ปลัดกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายไพโรจน์ โชติกเสถียร อธิบดีกรมการจัดหางาน นายประทีป ทรงลํายอง อธิบดีกรมพัฒนาฝีมือแรงงาน นายบุญสงค์ ทัพชัยยุทธ์ เลขาธิการสํานักงานประกันสังคม ตรวจเยี่ยมฝ่ายแรงงาน ประจําสถานเอกอัครราชทูต ณ สิงคโปร์ พร้อมหารือข้อราชการด้านแรงงานกับ นายชุตินทร คงศักดิ์ เอกอัครราชทูตไทย ประจําสถานเอกอัครราชทูต ณ สิงคโปร์ ที่ทําเนียบเอกอัครราชทูต สถานเอกอัครราชทูต ณ สิงคโปร์ โดย นายสุชาติ กล่าวว่า ผมขอขอบคุณท่านเอกอัครราชทูตไทย ณ สิงคโปร์ ที่ให้การดูแลแรงงานไทยเป็นอย่างดี การที่แรงงานไทยได้มีโอกาสมาทํางานที่สิงคโปร์จะเป็นการช่วยพัฒนาทักษะฝีมือ สร้างรายได้ ช่วยยกระดับฐานะแก่ครอบครัว จากการหารือในวันนี้จะเป็นประโยชน์อย่างยิ่งต่อการขยายตลาดแรงงาน เพื่อให้สอดคล้องตามนโยบายรัฐบาลที่ได้ให้ความสําคัญกับการส่งเสริมแรงงานไทยได้เดินทางไปทํางานต่างประเทศ เพื่อให้คนไทยมีงานทํา มีอาชีพ นํารายได้เข้าประเทศและช่วยเพิ่มขีดความสามารถในการแข่งขันอีกด้วย
โอกาสนี้ รมว.แรงงาน และคณะ ได้พบปะอาสาสมัครแรงงานไทยในประเทศสิงคโปร์ พร้อมให้โอวาท และมอบนโยบายแนวทางในการปฏิบัติงานให้แก่เจ้าหน้าที่ฝ่ายแรงงาน โดยกล่าวว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้ฝากความห่วงใยและให้กําลังใจเจ้าหน้าที่ฝ่ายแรงงานของสํานักงานแรงงานไทยและอาสาสมัครแรงงานในต่างประเทศทุกคน ที่ได้ปฏิบัติงานในการประสานดูแลความช่วยเหลือแรงงานไทยในต่างประเทศให้ได้รับข้อมูลข่าวสาร สิทธิประโยชน์ความคุ้มครอง และความปลอดภัยในการทํางาน จึงถือเป็นโอกาสอันดีที่ได้พบปะทุกท่าน เพื่อแสดงความขอบคุณต่อการช่วยเหลืองานกระทรวงแรงงาน โดยไม่ได้รับค่าตอบแทน ถือเป็นงานจิตอาสาอย่างแท้จริง
ทั้งนี้ จากรายงานของสํานักงานแรงงานในประเทศสิงโปร์ พบว่า ปัจจุบัน มีแรงงานไทยที่ทํางานในประเทศสิงคโปร์เป็นจํานวนเกือบ 20,000 คน ส่วนใหญ่ทํางานในตําแหน่งคนงานทั่วไป ช่างประกอบท่อ พนักงานฝ่ายผลิต ช่างเชื่อม คนงานก่อสร้าง คนงานผลิตผลิตภัณฑ์ทั่วไป พนักงานทั่วไป ช่างประกอบโครงสร้างเหล็ก ช่างสี โฟร์แมน ฯลฯ ขณะที่นายจ้างยังมีความต้องการจ้างงานมากสุดใน 3 สาขา คือ ช่างเชื่อมในภาคงานอู่ต่อเรือ รองลงมาเป็นผู้ผลิตชิ้นส่วนอิเล็กทรอนิกส์ในภาคอุตสาหกรรม และแรงงานภาคก่อสร้างระดับฝีมือ จึงเป็นโอกาสดีของแรงงานไทยที่จะช่วยขยายตลาดแรงงานให้สามารถไปทํางานในสิงคโปร์ได้มากขึ้น เนื่องจากสิงคโปร์มีโครงสร้างก่อสร้างทั้งที่พักอาศัยของรัฐ รวมถึงการปรับปรุงพื้นที่พักอาศัย โครงการงานด้านสาธารณสุข งานโครงสร้างพื้นฐานงานต่าง ๆ เช่น รถไฟฟ้า ตลอดจนการก่อสร้างอาคารพาณิชย์ที่เพิ่มขึ้นเนื่องจากโรงแรมและสถานที่ท่องเที่ยวอยู่ระหว่างการปรับปรุงเตรียมความพร้อมสําหรับการฟื้นฟูการท่องเที่ยวภายหลังสถานการณ์โควิด-19 เริ่มคลี่คลายอีกด้วย
รัฐบาลไทย-ข่าวทำเนียบรัฐบาล-รมว.แรงงาน ห่วงลูกจ้างประสบอันตราย สั่ง กสร. จัดทำมาตรการด้านความปลอดภัยในการทำงาน
วันเสาร์ที่ 30 กรกฎาคม 2565
รมว.แรงงาน ห่วงลูกจ้างประสบอันตราย สั่ง กสร. จัดทํามาตรการด้านความปลอดภัยในการทํางาน
รมว.แรงงาน ห่วงลูกจ้างประสบอันตราย สั่ง กสร. จัดทํามาตรการด้านความปลอดภัยในการทํางาน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า เรื่องความปลอดภัยในการทํางาน กระทรวงแรงงานได้ให้ความสําคัญและกําหนดให้นโยบายความปลอดภัยในการทํางานเป็นวาระแห่งชาติที่ต้องดูแลไม่ให้เกิดความสูญเสียในชีวิตของผู้ใช้แรงงาน เพราะอุบัติเหตุเป็นสิ่งที่ป้องกันได้ จากสถิติการประสบอันตรายจากการทํางานในปี 2565 เทียบกับปี 2563 ปี2564 พบว่า การประสบอันตรายจากการทํางานกรณีร้ายแรงลดลงเป็นลําดับ โดยลดลงจาก 27,942 คน ในปีงบประมาณ 2563 เป็น 25,116 คน ในปีงบประมาณ 2564 โดยมีอัตราการประสบอันตรายจากการทํางานที่ลดลงคิดเป็นร้อยละ 9.96 และในปีงบประมาณ 2565 มีอัตราการประสบอันตรายจากการทํางานที่ลดลงเมื่อเปรียบเทียบกับปี 2564 ในช่วงเวลาเดียวกัน (ตค. - พค.) ลดลงร้อยละ 10.75 แต่อย่างไรก็ตาม ด้วยความห่วงใยลูกจ้างที่อาจได้รับอันตรายจากการทํางาน ผมจึงได้สั่งการให้กรมสวัสดิการและคุ้มครองแรงงาน (กสร.) ดําเนินการเชิงรุกเพื่อเป็นการป้องกันโดยนอกเหนือจากการบังคับใช้กฎหมายแล้ว ให้มีมาตรการด้านความปลอดภัยในการทํางาน และเผยแพร่ประชาสัมพันธ์มาตรการดังกล่าว เพื่อเป็นการสร้างการรับรู้ให้แก่นายจ้าง ลูกจ้าง ให้ตระหนักถึงเรื่องความปลอดภัยในการทํางานมากขึ้น อันจะทําให้เกิดอุบัติเหตุลดน้อยลงไปอีกได้ รวมถึงขอให้นายจ้างปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ.2544 รวมทั้งกฎกระทรวงหรือประกาศกรมที่เกี่ยวข้องอย่างเคร่งครัดด้วย
ด้านนายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า กรมได้มีแนวทางการดําเนินการลดการประสบอันตรายจากการทํางานโดยกําหนดเป็นตัวชี้วัดของผู้บริหารกรม กําหนดให้หน่วยปฏิบัตินําข้อมูลสถิติการประสบอันตรายจากการทํางานมาวิเคราะห์เพื่อจัดทําแผน หรือกําหนดเป้าหมายสถานประกอบกิจการที่จะเข้าตรวจ การจัดทํารายงานสารสนเทศการประสบอันตรายจากการทํางาน การดําเนินกิจกรรมสนับสนุนการลดการประสบอันตราย นอกเหนือจากการบังคับใช้กฎหมาย โดยได้จัดทํามาตรการด้านความปลอดภัยในการทํางานตามที่รัฐมนตรีว่าการกระทรวงแรงงานสั่งการ เพื่อมาใช้สร้างความตระหนักรู้แก่นายจ้าง และลูกจ้าง เช่น มาตรการ การป้องกันอุบัติเหตุ/อุบัติภัยจากสารเคมีอันตรายด้วยหลัก 3จ 1ป การป้องกันอัคคีภัยในสถานประกอบกิจการด้วยหลัก 3ต การป้องกันอันตรายจากการทํางานในที่อับอากาศด้วยหลัก 1ต 2ป 3อ การป้องกันอันตรายจากการทํางานเกี่ยวกับไฟฟ้าด้วยหลัก 1อ 2ต 3ป เป็นต้น ซึ่งการแก้ปัญหาความปลอดภัยในการทํางานต้องเกิดจากความร่วมมือและร่วมใจจากทุกฝ่าย โดยการสร้างความตระหนักรู้และคํานึงถึงความปลอดภัยในการทํางานด้วย ทั้งนี้ หากมีข้อสงสัยเพิ่มเติม สามารถสอบถามรายละเอียดได้ที่ กองความปลอดภัยแรงงาน 0 2448 9128 - 39 ต่อ 603 – 610 สายด่วน หมายเลข 1506 กด 3 และ หมายเลข 1546
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีนักกีฬาอีสปอร์ตไทยสร้างชื่อ คว้าแชมป์การแข่งขัน FIFA Online 4 รายการ “EACC Spring 2022”
วันพฤหัสบดีที่ 28 เมษายน 2565
โฆษกรัฐบาลเผย นายกฯ ยินดีนักกีฬาอีสปอร์ตไทยสร้างชื่อ คว้าแชมป์การแข่งขัน FIFA Online 4 รายการ “EACC Spring 2022”
โฆษกรัฐบาลเผย นายกฯ ยินดีนักกีฬาอีสปอร์ตไทยสร้างชื่อ คว้าแชมป์การแข่งขัน FIFA Online 4 รายการ “EACC Spring 2022”
วันนี้ (28 เมษายน 2565)นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับนักกีฬาอีสปอร์ต (E-Sport) ของไทยที่ทําผลงานได้ดีเยี่ยมในการแข่งขันฟีฟ่าออนไลน์ 4 (FIFA Online 4) ในการแข่งขันฟีฟ่าออนไลน์ 4 (FIFA Online 4) ตัวแทนจากประเทศไทย ทีม FaZe Clan คว้าถ้วยรางวัลชนะเลิศ เกมกีฬาฟุตบอลจําลองประเภทผู้เล่นกลุ่ม รายการ EACC (EA Champions Cup) Spring 2022 ซึ่งจัดขึ้นเมื่อวันที่ 18-24 เมษายน 2565 เป็นที่ 1 ใน 12 ทีม ผู้เข้าร่วมการแข่งขันจาก 4 ชาติเอเชีย ได้แก่ ไทย จีน เวียดนาม และเกาหลีใต้ โดยในรอบชิงชนะเลิศ ทีม FaZe Clan ของประเทศไทยสามารถคว้าแชมป์ได้สําเร็จ ด้วยผลคะแนนรวม 3-1 เกม อีกกลุ่มตัวแทนประเทศไทยที่เข้าร่วมการแข่งขัน ได้แก่ ทีม Gratz คว้าตําแหน่งรองชนะเลิศ และทีม MS Chonburi คว้าอันดับ 5-6 ทั้งนี้ การแข่งขันอีสปอร์ตที่ผ่านมาเคยมีนักกีฬาไทยเข้าร่วมการแข่งขันและสามารถคว้าชัยชนะมาได้สําเร็จ เช่น ในปี 2562 ตัวแทนไทยคว้าแชมป์โลก EACC 2019 ณ เมืองเซี่ยงไฮ้ สาธารณรัฐประชาชนจีน และในปี 2564 ตัวแทนไทยยังคว้าแชมป์ในรายการ EACC Spring 2021 ไปครองอีกด้วย
นายธนกร กล่าวว่า นายกรัฐมนตรีชื่นชมความสามารถของนักกีฬาไทยทุกคนที่เป็นตัวแทนประเทศเข้าร่วมการแข่งขัน และมีโอกาสสร้างชื่อเสียงให้กับประเทศในเวทีระดับนานาชาติ ขอบคุณความมุ่งมั่นทุ่มเทของกลุ่มนักกีฬาทุกทีม รวมถึงแรงสนับสนุนจากผู้ฝึกสอนและหน่วยงานที่เกี่ยวข้องในการร่วมผลักดันเด็กไทยให้มีโอกาสได้แสดงทุกศักยภาพในด้านที่ตนเองถนัดควบคู่กับการสร้างรายได้และชื่อเสียง ทั้งนี้ นายกรัฐมนตรีเชื่อมั่นในความสามารถของคนไทยทุกคน หากมีความตั้งใจย่อมประสบความสําเร็จ พร้อมกําชับหน่วยงานภาครัฐบูรณาการการทํางานร่วมกับภาคเอกชนเดินหน้าสนับสนุนคนไทยเพื่อพัฒนาขีดความสามารถให้พร้อมต่อการแข่งขันในระดับสากล
รัฐบาลไทย-ข่าวทำเนียบรัฐบาล-สุริยะฯ สั่งเร่งกระตุ้นเศรษฐกิจ ดันโครงการแปลงเครื่องจักรเป็นทุนฯ ช่วยเหลือผู้ประกอบการ โชว์ปี 2565 แค่ 9 เดือน อัดเงินทุนถึงมือผู้ประกอบการกว่า 2 แสนล้านแล้ว
วันพฤหัสบดีที่ 30 มิถุนายน 2565
สุริยะฯ สั่งเร่งกระตุ้นเศรษฐกิจ ดันโครงการแปลงเครื่องจักรเป็นทุนฯ ช่วยเหลือผู้ประกอบการ โชว์ปี 2565 แค่ 9 เดือน อัดเงินทุนถึงมือผู้ประกอบการกว่า 2 แสนล้านแล้ว
สุริยะฯ สั่งเร่งกระตุ้นเศรษฐกิจ ดันโครงการแปลงเครื่องจักรเป็นทุนฯ ช่วยเหลือผู้ประกอบการ โชว์ปี 2565 แค่ 9 เดือน อัดเงินทุนถึงมือผู้ประกอบการกว่า 2 แสนล้านแล้ว
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม กล่าวในโอกาสเป็นประธานสักขีพยานในพิธีลงนามบันทึกความร่วมมือ “โครงการแปลงเครื่องจักรเป็นทุนเพื่อส่งเสริมผู้ประกอบการให้เข้าถึงแหล่งเงินทุน” ระหว่างกรมโรงงานอุตสาหกรรม สภาอุตสาหกรรมแห่งประเทศไทย ธนาคารกรุงไทย และ SME Bank ว่าได้สั่งการให้กรมโรงงานฯ ดําเนินการกระตุ้นเศรษฐกิจ โดยให้เร่งจัดทําโครงการดังกล่าวขึ้น เพื่อให้ผู้ประกอบการโรงงานสามารถนําเครื่องจักรที่อยู่ในโรงงานมาใช้เป็นหลักประกันสินเชื่อกับทางสถาบันการเงินได้ และนําเงินทุนที่ได้มาทําการปรับปรุงการประกอบการให้มีศักยภาพเพิ่มขึ้น ทั้งในด้านประสิทธิภาพการผลิต ลดมลพิษด้านสิ่งแวดล้อม เพื่อเป็นการเพิ่มศักยภาพทางการแข่งขันให้กับกลุ่มอุตสาหกรรม ตามนโยบายโมเดลเศรษฐกิจแบบใหม่ (BCG Economy) ของรัฐบาล
นายกอบชัย สังสิทธิสวัสดิ์ ปลัดกระทรวงอุตสาหกรรม เสริมว่า โครงการนี้ทั้งสี่ฝ่ายจะร่วมมือกันในด้านการส่งเสริมผู้ประกอบกิจการอุตสาหกรรมให้สามารถเข้าถึงแหล่งเงินทุนด้านเครื่องจักร และจะมีการส่งเสริมสนับสนุนมาตรการทางการเงิน (Financial support) พิเศษต่าง ๆ ให้กับผู้ประกอบการ โดยที่ธนาคารกรุงไทย และ SME Bank จะดําเนินการพัฒนาผลิตภัณฑ์สินเชื่อพิเศษในรูปแบบต่าง ๆ เช่น สินเชื่อ Factoring สินเชื่อเพื่อการเป็นคู่ค้ากับภาครัฐ ฯลฯ เพื่อเป็นแหล่งเงินทุนสนับสนุนผู้ประกอบการ โดยเน้นกลุ่มเป้าหมายไปที่โรงงานเป็นหลัก
ด้านนายวันชัย พนมชัย อธิบดีกรมโรงงานอุตสาหกรรม กล่าวต่อว่า ในปีงบประมาณ 2563 เนื่องจากสถานการณ์การแพร่ระบาดของไวรัส COVID-19 มีการจดทะเบียนกรรมสิทธิ์เครื่องจักรจํานวน 1,113 ราย 5,606 เครื่อง มียอดจดจํานองเหลือเพียง 8 หมื่นล้าน และกระเตื้องขึ้นในปีงบประมาณ 2564 โดยมีการจดทะเบียนกรรมสิทธิ์เครื่องจักรจํานวน 992 ราย 6,197 เครื่อง และสามารถจดจํานองได้ถึง 1.7 แสนล้านบาท ทั้งนี้ในช่วง 3 ไตรมาสแรกของปีงบประมาณ 2565 มีการจดทะเบียนกรรมสิทธิ์เครื่องจักรจํานวน 771 ราย 3,417 เครื่อง และมีการจดจํานองไปแล้ว 2.04 แสนล้านบาท ซึ่งหลังจากลงนาม MOU กันในวันนี้แล้ว คาดว่าจะสามารถทําให้ผู้ประกอบการเข้าถึงแหล่งทุนได้สะดวก รวดเร็วขึ้น และจะมีการจดจํานองเพิ่มขึ้น ทําให้เกิดการหมุนเวียนทางเศรษฐกิจดียิ่งขึ้นต่อไป
“กระทรวงอุตสาหกรรม ขอเชิญชวนให้ผู้ประกอบการโรงงานทั่วประเทศนําเครื่องจักรที่มีอยู่มาทําการการจดทะเบียนกรรมสิทธิ์เครื่องจักร เพื่อเตรียมความพร้อมในการแปลงเป็นเงินทุน โดยโรงงานที่อยู่ใน กทม. สามารถติดต่อสอบถามได้ที่กรมโรงงานอุตสาหกรรม โทร. 0 2430 6300 ส่วนโรงงานที่อยู่ต่างจังหวัด สามารถยื่นจดทะเบียนหรือติดต่อสอบถามได้ที่สํานักงานอุตสาหกรรมจังหวัดที่โรงงานตั้งอยู่ หรือที่กรมโรงงานอุตสาหกรรมด้วยก็ได้” อธิบดีกรมโรงงานฯ กล่าวทิ้งท้าย
รัฐบาลไทย-ข่าวทำเนียบรัฐบาล-บขส. เปิดให้บริการเส้นทางเดินรถภาคอีสานเพิ่มเป็น 22 เส้นทาง เริ่ม 15 ตุลาคมนี้
วันอังคารที่ 12 ตุลาคม 2564
บขส. เปิดให้บริการเส้นทางเดินรถภาคอีสานเพิ่มเป็น 22 เส้นทาง เริ่ม 15 ตุลาคมนี้
รองรับการเดินทางของประชาชน และเตรียมพร้อมสนับสนุนนโยบายเปิดประเทศรับนักท่องเที่ยว ย้ําทุกเที่ยววิ่งคุมเข้มความปลอดภัยและปฏิบัติตามมาตรการป้องกัน COVID-19
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม กล่าวว่า จากการที่รัฐบาลมีนโยบายเดินหน้าเตรียมเปิดประเทศรับการท่องเที่ยว ในวันที่ 1 พฤศจิกายน 2564 อีกทั้งประชาชนเริ่มมีความมั่นใจและกลับมาเดินทางด้วยรถโดยสารสาธารณะเพิ่มขึ้น ภายหลังจากที่รัฐบาลมีมาตรการผ่อนคลายออกมาอย่างต่อเนื่อง ดังนั้นเพื่ออํานวยความสะดวกให้แก่ผู้ใช้บริการ บขส. จึงได้เพิ่มเส้นทางการเดินรถและเที่ยววิ่งในเส้นทางภาคตะวันออกเฉียงเหนือและภาคตะวันออก จากเดิมให้บริการ 10 เส้นทาง เป็น 22 เส้นทาง เริ่มให้บริการตั้งแต่วันที่ 15 ตุลาคม 2564 เป็นต้นไป อาทิ เส้นทางกรุงเทพฯ - บุณฑริก กรุงเทพฯ - หนองบัวลําภู กรุงเทพฯ - หนองบัวลําภู - นาวัง กรุงเทพฯ - นครพนม กรุงเทพฯ - สกลนคร - นาแก กรุงเทพฯ - เลย - เชียงคาน กรุงเทพฯ - สุรินทร์ กรุงเทพฯ - บุรีรัมย์ กรุงเทพฯ - กระนวน - บ้านแพง กรุงเทพฯ - กุดชุม -  ธาตุพนม กรุงเทพฯ - เดชอุดม - อุบลราชธานี กรุงเทพฯ - มุกดาหาร กรุงเทพฯ - รัตนบุรี กรุงเทพฯ - โขงเจียม กรุงเทพฯ - นาเชือก - ร้อยเอ็ด กรุงเทพฯ - จันทบุรี - ตราด และกรุงเทพฯ - สระบุรี เป็นต้น
ทั้งนี้ ผู้ใช้บริการสามารถจองตั๋วล่วงหน้าเดินทางกับ บขส. ได้ผ่าน Website บขส. https://tcl99web.transport.co.th/Home ร้าน 7-Eleven เคาน์เตอร์เซอร์วิสทุกสาขา หรือตัวแทนจําหน่ายตั๋วของ บขส. และสามารถชําระค่าโดยสาร บขส. โดยใช้สิทธิ์โครงการคนละครึ่ง ผ่านแอปพลิเคชัน “เป๋าตัง” ได้  โดยสิทธิ์ดังกล่าวไม่สามารถใช้กับการจองตั๋วล่วงหน้าได้ และไม่สามารถยกเลิก คืน เปลี่ยนแปลงตั๋วได้ทุกกรณี รวมทั้งผู้โดยสารที่ฉีดวัคซีนครบ 2 เข็ม สามารถใช้สิทธิ์รับส่วนลดค่าโดยสาร 20% (ไม่รวมค่าธรรมเนียม)  จํากัดจํานวนที่นั่งต่อเที่ยววิ่ง ได้จนถึงวันที่ 31 ตุลาคม 2564 สอบถามรายละเอียดเพิ่มเติมได้ที่ช่องจําหน่ายตั๋ว รถโดยสารของ บขส. ทั่วประเทศ และ Call Center 1490 เรียก บขส. ตลอด 24 ชั่วโมง
กรรมการผู้จัดการใหญ่ บขส. กล่าวเพิ่มเติมว่า บขส. พร้อมให้บริการด้วยรถโดยสารที่มีคุณภาพ ได้มาตรฐานความปลอดภัยด้านสุขอนามัย SHA และได้จัดการเดินรถตามประกาศของ ศบค. และกรมการขนส่งทางบก เช่น จัดที่นั่งรองรับผู้โดยสารไม่เกินร้อยละ 75 ของจํานวนที่นั่งทั้งหมด ห้ามรับประทานอาหารบนรถ ทั้งนี้ขอความร่วมมือผู้ใช้บริการ ปฏิบัติตามมาตรการสาธารณสุข D-M-H-T-T-A อย่างเคร่งครัด และต้องสแกนแอปพลิเคชันไทยชนะหรือหมอชนะ ก่อนและหลังใช้บริการ กรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกําหนด
รัฐบาลไทย-ข่าวทำเนียบรัฐบาล-รองปลัด กษ. เข้าร่วมการประชุม ศบศ. ติดตามมาตรการกระตุ้นเศรษฐกิจและการลงทุนโดยการดึงชาวต่างชาติที่มีศักยภาพสูงเข้าสู่ประเทศไทย
วันศุกร์ที่ 21 มกราคม 2565
รองปลัด กษ. เข้าร่วมการประชุม ศบศ. ติดตามมาตรการกระตุ้นเศรษฐกิจและการลงทุนโดยการดึงชาวต่างชาติที่มีศักยภาพสูงเข้าสู่ประเทศไทย
รองปลัด กษ. เข้าร่วมการประชุม ศบศ. ติดตามมาตรการกระตุ้นเศรษฐกิจและการลงทุนโดยการดึงชาวต่างชาติที่มีศักยภาพสูงเข้าสู่ประเทศไทย และแนวทางการส่งเสริมการท่องเที่ยวเชิงสุขภาพ ให้กระจายทุกภูมิภาค
นายสําราญ สาราบรรณ์ รองปลัดกระทรวงเกษตรและสหกรณ์ ได้รับมอบหมายจากรัฐมนตรีว่าการกระทรวงเกษตรและสหกรณ์ เข้าร่วมประชุมคณะกรรมการบริหารสถานการณ์เศรษฐกิจจากผลกระทบของการแพร่ระบาดของโรคติดเชื้อไวรัสโคโรนา 2019 (ศบศ.) ครั้งที่ 1/2565 โดยมี พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธาน ผ่านสื่ออิเล็กทรอนิกส์ (Zoom) ณ ห้องประชุมกระทรวงเกษตรและสหกรณ์
รองปลัดกระทรวงเกษตรและสหกรณ์ เปิดเผยว่า ที่ประชุม ศบศ. ได้รับทราบเรื่องรายงานความคืบหน้ามาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงเข้าสู่ประเทศไทย โดยเป็นการพิจารณาจากกฎหมายที่อยู่ในความรับผิดชอบของกรมที่ดิน รวมทั้งข้อมูลทางด้านธุรกรรมที่เกี่ยวข้องกับตลาดอสังหาริมทรัพย์ในแนวทางที่สามารถดําเนินการได้ภายในระยะเวลาที่สอดคล้องกับสถานการณ์ ในประเด็นเกี่ยวกับการให้สิทธิประโยชน์ด้านอสังหาริมทรัพย์แก่ชาวต่างชาติที่มีศักยภาพสูง 4 กลุ่ม และที่ประชุมเห็นชอบให้ศึกษาแนวทางการส่งเสริมการท่องเที่ยวเชิงสุขภาพ (Thailand wellness sandbox) ให้กระจายทุกภูมิภาค โดยการท่องเที่ยวแห่งประเทศไทย
รัฐบาลไทย-ข่าวทำเนียบรัฐบาล-กรมทางหลวง รายงานสถานการณ์อุทกภัย ดินสไลด์ จังหวัดเชียงราย จังหวัดเชียงใหม่ เร่งดำเนินการให้สัญจรได้โดยเร็วที่สุดพร้อมเฝ้าระวังสถานการณ์จนกว่าจะคลี่คลาย
วันเสาร์ที่ 13 สิงหาคม 2565
กรมทางหลวง รายงานสถานการณ์อุทกภัย ดินสไลด์ จังหวัดเชียงราย จังหวัดเชียงใหม่ เร่งดําเนินการให้สัญจรได้โดยเร็วที่สุดพร้อมเฝ้าระวังสถานการณ์จนกว่าจะคลี่คลาย
.....
กรมทางหลวง (ทล.) กระทรวงคมนาคม รายงานสรุปสถานการณ์เนื่องจากอุทกภัยดินสไลด์ ประจําวันที่ 13 สิงหาคม 2565 เวลา 12.30 น. พบทางหลวงถูกน้ําท่วม 3 จังหวัด ได้แก่ จังหวัดเชียงราย จังหวัดเชียงใหม่ และจังหวัดน่าน จํานวน 5 สายทาง ทางหลวงที่การจราจรผ่านไม่ได้ 3 แห่ง มีรายละเอียด ดังนี้
1. จังหวัดเชียงราย จํานวน 1 แห่ง
- ทางหลวงหมายเลข 1389 ตอน สถานีเพาะพันธุ์สัตว์ป่าดอยตุง - วัดพระธาตุดอยตุง พื้นที่อําเภอแม่สาย ช่วง กม. ที่ 1+800 ด้านซ้ายทาง ดินสไลด์ปิดทับเส้นทางจราจร 2 ช่องจราจร และเสาไฟฟ้าล้มทับเส้นทางจราจร ปัจจุบันอยู่ระหว่างการเคลื่อนย้ายวัสดุ และ ทล. ได้จัดเจ้าหน้าที่คอยอํานวยความสะดวก แนะนําเส้นทางเลี่ยง ใช้ทางหลวงหมายเลข 1149
2. จังหวัดเชียงใหม่ จํานวน 2 แห่ง
- ทางหลวงหมายเลข 1322 แม่จา - รินหลวง พื้นที่อําเภอเชียงดาว ช่วง กม. ที่ 109+900 เกิดคอสะพานชํารุด เนื่องจากฝนตกหนักติดต่อกันหลายวันทําให้น้ําไหลกัดเซาะริมคันทาง ขณะนี้อยู่ระหว่างการซ่อมแซม และ ทล. ได้จัดเจ้าหน้าที่คอยอํานวยความสะดวก แนะนําเส้นทางเลี่ยงใช้ทางหลวงหมายเลข 1322 กม. ที่ 0 สามแยกแม่จา
- ทางหลวงหมายเลข 1314 ตอน ท่าตอน - แม่แหลง พื้นที่อําเภอเชียงดาว ช่วง กม. ที่ 14+700 เกิดดินสไลด์เนื่องจากฝนตกหนักสะสม ต้นไม้ล้มกีดขวางการจราจร ปัจจุบันกรมทางหลวงกําลังดําเนินการเคลื่อนย้ายสิ่งกีดขวาง และจัดเจ้าหน้าที่คอยอํานวยความสะดวก
ทั้งนี้ ทล. กําลังเร่งดําเนินการซ่อมแซมและเคลื่อนย้ายสิ่งกีดขวาง คาดว่าภายในวันนี้จะสามารถสัญจรได้ตามปกติ พร้อมได้ติดตั้งป้ายเตือนและอุปกรณ์ความปลอดภัย อุปกรณ์นําทาง ในบริเวณทางหลวงที่เกิดเหตุ พร้อมเฝ้าระวังสถานการณ์จนกว่าจะคลี่คลาย โดยขอให้ประชาชนผู้ใช้ทางโปรดใช้ความระมัดระวังในการเดินทาง ปฏิบัติตามป้ายเตือน ป้ายแนะนํา และคําแนะนําของเจ้าหน้าที่อย่างเคร่งครัด
หากประชาชนต้องการสอบถามสภาพเส้นทาง สภาพการจราจร หรือ ต้องการความช่วยเหลือสามารถติดต่อ ได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ปลัดวธ.ตรวจเยี่ยมให้กำลังใจและมอบนโยบายการปฏิบัติงานของสำนักงานวัฒนธรรมจังหวัดสุราษฎร์ธานี และกลุ่มอำนวยการพิธีการศพที่ได้รับพระราชทานที่ ๑๓ สุราษฎร์ธานี
วันเสาร์ที่ 25 กันยายน 2564
ปลัดวธ.ตรวจเยี่ยมให้กําลังใจและมอบนโยบายการปฏิบัติงานของสํานักงานวัฒนธรรมจังหวัดสุราษฎร์ธานี และกลุ่มอํานวยการพิธีการศพที่ได้รับพระราชทานที่ ๑๓ สุราษฎร์ธานี
ปลัดวธ.ตรวจเยี่ยมให้กําลังใจและมอบนโยบายการปฏิบัติงานของสํานักงานวัฒนธรรมจังหวัดสุราษฎร์ธานี และกลุ่มอํานวยการพิธีการศพที่ได้รับพระราชทานที่ ๑๓ สุราษฎร์ธานี
วันที่ ๒๔ กันยายน ๒๕๖๔ นางยุพา ทวีวัฒนะกิจบวร ปลัดกระทรวงวัฒนธรรม ตรวจเยี่ยมให้กําลังใจและมอบนโยบายการปฏิบัติงานของสํานักงานวัฒนธรรมจังหวัดสุราษฎร์ธานี และกลุ่มอํานวยการพิธีการศพที่ได้รับพระราชทานที่ ๑๓ สุราษฎร์ธานี โดยมี นายธธงชัย สารอักษร วัฒนธรรมจังหวัดสุราษฎร์ธานี พ.ต.ท.ชวรวย ฉิมเรศ ประธานสภาวัฒนธรรมจังหวัดสุราษฎร์ธานี นายพัฐศิษฏ์ ธนชวาลย์ ผู้อํานวยการกองตรวจราชการ ผู้บริหารกระทรวงวัฒนธรรม เจ้าหน้าที่สํานักงานวัฒนธรรมจังหวัด และเจ้าหน้าที่กลุ่มพิธีการศพที่ได้รับพระราชทานเข้าร่วม ณ สํานักงานวัฒนธรรมจังหวัดสุราษฎร์ธานี
รัฐบาลไทย-ข่าวทำเนียบรัฐบาล-รพ.กระทุ่มแบน จัดศูนย์ดูแลผู้ป่วยต่อเนื่อง ช่วยเพิ่มคุณภาพชีวิตผู้สูงอายุ-ผู้ป่วยติดเตียง
วันศุกร์ที่ 20 พฤษภาคม 2565
รพ.กระทุ่มแบน จัดศูนย์ดูแลผู้ป่วยต่อเนื่อง ช่วยเพิ่มคุณภาพชีวิตผู้สูงอายุ-ผู้ป่วยติดเตียง
รัฐมนตรีช่วยว่าการกระทรวงสาธารณสุข เผย โรงพยาบาลกระทุ่มแบน จ.สมุทรสาคร ใช้กลไก 3 หมอ ร่วมดูแลผู้สูงอายุอย่างไร้รอยต่อ มีศูนย์ดูแลผู้ป่วยต่อเนื่อง รองรับการฟื้นฟูสุขภาพผู้สูงอายุและผู้ป่วยทุกกลุ่มอาการ ผู้ป่วยติดเตียงมีระบบติดตามอาการถึงบ้านทุกราย ช่
รัฐมนตรีช่วยว่าการกระทรวงสาธารณสุข เผย โรงพยาบาลกระทุ่มแบน จ.สมุทรสาคร ใช้กลไก 3 หมอ ร่วมดูแลผู้สูงอายุอย่างไร้รอยต่อ มีศูนย์ดูแลผู้ป่วยต่อเนื่อง รองรับการฟื้นฟูสุขภาพผู้สูงอายุและผู้ป่วยทุกกลุ่มอาการ ผู้ป่วยติดเตียงมีระบบติดตามอาการถึงบ้านทุกราย ช่วยเพิ่มคุณภาพชีวิต เพิ่มการเข้าถึงการรักษา ลดความแออัดและลดอัตราครองเตียงในโรงพยาบาล
วันนี้ (20 พฤษภาคม 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนพ.สามารถ ถิระศักดิ์ รองอธิบดีกรมสนับสนุนบริการสุขภาพ และผู้บริหารกระทรวงสาธารณสุข เยี่ยมให้กําลังใจบุคลากรทางการแพทย์ และติดตามการดําเนินงานของศูนย์ดูแลผู้ป่วยต่อเนื่อง โรงพยาบาลกระทุ่มแบน จังหวัดสมุทรสาคร พร้อมมอบผ้าอ้อมสําเร็จรูปสําหรับใช้ดูแลผู้ป่วยที่บ้าน และกล่าวว่า คลินิกผู้สูงอายุ โรงพยาบาลกระทุ่มแบน มีการทํางานเป็นเครือข่ายเชื่อมโยงกับชุมชน โดยมี อสม. ช่วยค้นหาผู้สูงอายุที่มีอาการป่วย เช่น อัลไซเมอร์ ผู้ป่วยระยะกลาง (Intermediate Care) ผู้สูงอายุที่มีภาวะพึ่งพิง (Long Term Care) และผู้ป่วยระยะประคับประคอง (Palliative Care) ที่ยังไม่ได้เข้าระบบ เข้ารับการตรวจรักษาในคลินิกผู้สูงอายุ หากต้องนัดหมายต่อเนื่อง จะส่งให้กับศูนย์ดูแลผู้ป่วยต่อเนื่อง ซึ่งจะมีบุคลากรทางการแพทย์เฉพาะทางให้การดูแลฟื้นฟูสุขภาพที่เหมาะสมกับปัญหาของผู้สูงอายุแต่ละรายอย่างไร้รอยต่อ ช่วยเพิ่มคุณภาพชีวิตดี เพิ่มการเข้าถึงการรักษา รวมทั้งลดความแออัดในโรงพยาบาลและลดอัตราการครองเตียงในผู้ป่วยติดเตียง
ดร.สาธิต กล่าวต่อว่า ศูนย์ดูแลผู้ป่วยต่อเนื่อง ตั้งขึ้นเพื่อพัฒนาให้เป็นโรงพยาบาลต้นแบบในการดําเนินงานส่งเสริมสุขภาพแบบผสมผสาน เชื่อมโยงการดูแลผู้ป่วยจากโรงพยาบาลสู่ชุมชน โดยใช้กลไก 3 หมอ และเน้นการมีส่วนร่วมของเจ้าหน้าที่ ญาติ และชุมชน เพื่อสร้างความมั่นใจในการดูแล ซึ่งจะมีการติดตามอาการต่อเนื่องหลังจากรักษาและกลับบ้านไปแล้วภายใน 14 วัน โดยกลุ่มที่มีอาการไม่มาก จะมีอสม.และcare giver เป็นผู้ดูแลและส่งรายงาน, กลุ่มผู้ป่วยหลอดเลือดสมอง และผู้ป่วยติดเตียง มีบุคลากรทางการแพทย์ เจ้าหน้าที่จากรพ.สต.เข้าไปดูแล และกลุ่มที่มีแผลกดทับ ติดเชื้อ หรือระยะประคับประคอง มีทีมแพทย์จากโรงพยาบาลติดตามดูแล และส่งให้ caregiver หรืออสม.ดูแลต่อหลังอาการดีขึ้น โดยติดตามอาการผ่านทาง LINE หรือ video call ต่อเนื่อง นอกจากนี้ ศูนย์ฯ ยังมีอุปกรณ์ทางการแพทย์ให้กับผู้สูงอายุและผู้ป่วยยืม อาทิ เครื่องผลิตออกซิเจน ที่นอนสําหรับผู้ป่วย วีลแชร์ อุปกรณ์ช่วยพยุง เป็นต้น และหากพบผู้พิการในพื้นที่ จะช่วยลงทะเบียนและประสาน พชอ.ในพื้นที่ให้ได้รับการดูแลต่อเนื่องด้วย
********************************************* 20 พฤษภาคม 2565
รัฐบาลไทย-ข่าวทำเนียบรัฐบาล-ดีอีเอส จับมือ สกมช.ย้ำ เว็บไซต์ ป.ป.ช. ไม่ถูกเเฮ็ก ยืนยัน ระบบป้องกันข้อมูลรัฐดี
วันพฤหัสบดีที่ 21 เมษายน 2565
ดีอีเอส จับมือ สกมช.ย้ํา เว็บไซต์ ป.ป.ช. ไม่ถูกเเฮ็ก ยืนยัน ระบบป้องกันข้อมูลรัฐดี
ดีอีเอส จับมือ สกมช.ย้ํา เว็บไซต์ ป.ป.ช. ไม่ถูกเเฮ็ก ยืนยัน ระบบป้องกันข้อมูลรัฐดี
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม ร่วมกับพลเอก ดร.ปรัชญา เฉลิมวัฒน์ เลขาธิการคณะกรรมการการรักษาความมั่นคงปลอดภัยไซเบอร์แห่งชาติ,นาวาอากาศเอก อมร ชมเชย รองเลขาธิการคณะกรรมการการรักษาความมั่นคงปลอดภัยไซเบอร์แห่งชาติและผู้อํานวยการศูนย์ประสานการรักษาความมั่นคงปลอดภัยระบบคอมพิวเตอร์แห่งชาติ แถลงข่าว เรื่องเว็บไซต์สํานักงานป.ป.ช.มีข้อมูลรั่วไหล
โดยนายชัยวุฒิ ธนาคมานุสรณ์ กล่าวว่า จากเหตุการณ์กรณีที่มีนําเสนอข่าว มีข้อมูลทรัพย์สิน 780 บัญชี-เรื่องชี้มูล 1,366 คดี รั่วไหลไปยังเว็บไซต์ของหน่วยงานอื่น ของภาคเอกชน ซึ่งทําให้คนเข้าใจผิดว่า เว็บไซด์ถูกแฮก ทางกระทรวงดิจิทัลเพื่อเศรษฐกิจและสังคม (ดีอีเอส) และ สํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) ได้ร่วมกับ สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) ตรวจสอบแล้วพบว่า เรื่องนี้ไม่ได้ถูกแฮก ไม่ได้ถูกโจมตี ระบบของป.ป.ช.ยังมีความมั่นคงปลอดภัย โดยข้อมูลที่รั่วไหลออกไปเป็นข้อมูลที่ป.ป.ช.เป็นข้อมูลที่เปิดเผยอยู่แล้วตามกฎหมาย บัญชีทรัพย์สิน ข้อมูลมติชี้มูลความผิดซึ่งป.ป.ช.เปิดเผยอยู่แล้ว แต่มีบุคคลบางกลุ่ม นําข้อมูลนี้ไปเผยแพร่ต่อในเว็บไซด์ของกลุ่มบุคคลนั้นซึ่งทําให้เกิดความสับสน ข้อมูลอาจมีความคลาดเคลื่อน บิดเบือน เปลี่ยนแปลง ทาง ป.ป.ช. จึงได้มีการแจ้งเตือน ไม่ให้นําข้อมูลจากเว็บไซต์ดังกล่าวไปใช้ ให้ตรวจสอบข้อมูลต่างๆจากเว็บไซต์ของป.ป.ช.เท่านั้นเป็นข้อมูลที่เชื่อถือได้ ไม่ได้ถูกแฮก หรือโจมตี
ด้านนาวาอากาศเอกอมร ชมเชย รองเลขาธิการคณะกรรมการการรักษาความมั่นคงปลอดภัยไซเบอร์แห่งชาติและ ผู้อํานวยการศูนย์ประสานการรักษาความมั่นคงปลอดภัยระบบคอมพิวเตอร์แห่งชาติ กล่าวว่า ในกรณีต่างๆเราได้ตรวจสอบพบเจอเหตุการณ์นี้ครั้งแรก วันที่ 13 มกราคม และหลังจากนั้นก็ได้ดําเนินการตรวจสอบร่วมกับทาง ปปช. อย่างใกล้ชิด เพื่อให้มั่นใจว่าจากข้อมูลที่พบเจอนั้นเป็นสิ่งที่ต้องเปิดเผยอยู่แล้ว แล้วก็ตัวเว็บรวมทั้งระบบต่างๆของ ปปช.ยังมีความมั่นคงปลอดภัย แต่ในสิ่งที่ถูกสื่อออกไปว่ามีการถูกแฮกนั้นมันไปเกิดขึ้นกับตัวระบบของหน่วยงานอื่นที่ได้ดูดข้อมูลนี้ไปแล้วก็ก่อให้เกิดการเข้าใจผิด เพราะฉะนั้นในส่วนประเด็นนี้คือ ตัวองค์กรที่เกี่ยวข้องยังมีความมั่นคงปลอดภัย แต่ถึงอย่างไรก็ตามทาง สกมช กับทาง ดีอี ก็จะเตรียมการและเฝ้าระวังเรื่องนี้อย่างใกล้ชิด ทั้งประเด็นนี้และก็ประเด็นเรื่องความมั่นคงปลอดภัยไซเบอร์ในอนาคต
นายชัยวุฒิ กล่าวเพิ่มเติมว่า ทั้งนี้ทางกระทรวงดิจิทัลเพื่อเศรษฐกิจและสังคม และทางสํานักงานคณะกรรมการความมั่นคงปลอดภัยไซเบอร์แห่งชาติ เราจะเฝ้าระวังติดตามปัญหาภัยคุกคามในโลกไซเบอร์อยู่ตลอดเวลา เพื่อไม่ให้มีการถูกโจมตีในหน่วยงานของรัฐทั้งหมด โดยต่อจากนี้ทางหน่วยงานหรือทางพี่น้องประชาชนถูกโจมตีหรือมีปัญหาถูกแฮ็กต่างๆก็สามารถติดต่อเข้ามาได้ทางศูนย์เตือนภัยเกี่ยวกับความมั่นคงปลอดภัยไซเบอร์ เจ้าหน้าที่ NCERT และ ncsa.or.th เรามีหน่วยงานรับเรื่องร้องเรียน และคอยช่วยประสานงานอยู่ตลอดเวลา
*************************
รัฐบาลไทย-ข่าวทำเนียบรัฐบาล-อนุมัติ 2,054 ล้าน ฟื้นฟูเศรษฐกิจฐานรากในภาคเกษตรกรรม
วันศุกร์ที่ 22 เมษายน 2565
อนุมัติ 2,054 ล้าน ฟื้นฟูเศรษฐกิจฐานรากในภาคเกษตรกรรม
วันศุกร์ที่ 22 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าฟื้นฟูเศรษฐกิจฐานรากและชุมชนในภาคเกษตรกรรม โดยอนุมัติงบประมาณกว่า 2,054 ล้านบาท สําหรับโครงการช่วยเหลือเกษตรกรที่ประสบปัญหาจากการแพร่ระบาดของโรคโควิด-19 ของ 4 มหาวิทยาลัย ได้แก่ มหาวิทยาลัยมหาสารคาม มหาวิทยาลัยเทคโนโลยีราชมงคล มหาวิทยาลัยแม่โจ้ และมหาวิทยาลัยราชภัฎมหาสารคาม เช่น โครงการวิจัยเพื่อยกระดับทักษะอาชีพในภาคเกษตรกรรม โครงการพัฒนาศักยภาพผู้ประกอบการผลิตภัณฑ์ชุมชน โครงการถ่ายทอดเทคโนโลยีและนวัตกรรมเกษตรและสมุนไพร เพื่อลดรายจ่ายเพิ่มรายได้แก่เกษตรกรด้วยเทคโนโลยีและนวัตกรรมสมัยใหม่ ครอบคลุมเครือข่ายวิสาหกิจชุมชนกว่า 16,000 กลุ่มทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ร่วมอวยพรออนไลน์ เนื่องในวันสถาปนากระทรวงอุตสาหกรรม ครบรอบ 80 ปี
วันจันทร์ที่ 25 เมษายน 2565
ร่วมอวยพรออนไลน์ เนื่องในวันสถาปนากระทรวงอุตสาหกรรม ครบรอบ 80 ปี
ร่วมอวยพรออนไลน์ ⚜️เนื่องในวันสถาปนากระทรวงอุตสาหกรรม ครบรอบ 80 ปี
ขอเรียนเชิญร่วมอวยพรออนไลน์ เนื่องในวันสถาปนากระทรวงอุตสาหกรรม ครบรอบ 80 ปี วันที่ 5 พฤษภาคม 2565
สามารถคลิก https://wishes.industry.go.th/ เพื่อเขียนคําอวยพรได้ที่นี่...
รัฐบาลไทย-ข่าวทำเนียบรัฐบาล-นายกฯ อ่านสารเนื่องในวันน้ำโลก ประจำปี 2565 เชิญชวนทุกภาคส่วนตระหนักถึงการอนุรักษ์น้ำ ใช้น้ำอย่างรู้คุณค่า ร่วมกันลดการปนเปื้อนของน้ำใต้ดิน
วันอังคารที่ 22 มีนาคม 2565
นายกฯ อ่านสารเนื่องในวันน้ําโลก ประจําปี 2565 เชิญชวนทุกภาคส่วนตระหนักถึงการอนุรักษ์น้ํา ใช้น้ําอย่างรู้คุณค่า ร่วมกันลดการปนเปื้อนของน้ําใต้ดิน
ให้ไทยบรรลุวัตถุประสงค์ “ทศวรรษแห่งการร่วมมือปฏิบัติของทุกประเทศ เพื่อบรรลุเป้าหมายการพัฒนาที่ยั่งยืน” ของสหประชาชาติ
นายธนกร วังบุญคงชนะ โฆษกประจําสํานักนายกรัฐมนตรี เผยว่า วันนี้ (22 มี.ค.65) เมื่อเวลา 11.57 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้อ่านสารเนื่องในวันน้ําโลก ประจําปี 2565 เผยแพร่ผ่านสถานีวิทยุโทรทัศน์กองทัพบกช่อง 5 และสื่อออนไลน์ของสํานักงานทรัพยากรน้ําแห่งชาติ สรุปสาระสําคัญดังนี้
นายกรัฐมนตรีย้ําถึงความสําคัญของ “น้ํา” ถือเป็นปัจจัยพื้นฐานที่สําคัญต่อการดํารงชีวิตของสิ่งมีชีวิตทั้งหลายซึ่งองค์การสหประชาชาติได้ตระหนักถึงปัญหาทั้งการขาดแคลนน้ํา และการแย่งชิงทรัพยากรน้ําที่อาจจะเกิดขึ้นในอนาคต จึงได้กําหนดให้วันที่ 22 มีนาคมของทุกปี เป็นวันน้ําโลก เพื่อให้ประชาคมโลกร่วมกันอนุรักษ์ ฟื้นฟู และใช้ประโยชน์จากทรัพยากรน้ําอย่างรู้คุณค่า โดยในปี 2565 นี้ ได้กําหนดหัวข้อ “ร่วมรู้จัก อนุรักษ์ น้ําใต้ดิน” เพื่อให้ทุกประเทศให้ความสําคัญกับการรักษาดูแลทรัพยากรน้ําใต้ดิน โดยเฉพาะการเจริญเติบโตขึ้นของเมือง และความก้าวหน้าของเทคโนโลยีในด้านต่าง ๆ ทั้งด้านเกษตรกรรม อุตสาหกรรม และบริการ ล้วนก่อให้เกิดการปนเปื้อนของน้ําที่ไหลกลับลงสู่ใต้ดิน รวมไปถึงวิกฤตภัยแล้งที่ทําให้ปริมาณน้ําใต้ดินมีแนวโน้มลดลงอย่างต่อเนื่อง อีกทั้งการรุกตัวของน้ําเค็มในหลายพื้นที่ทั่วโลกรวมถึงประเทศไทย ส่งผลให้น้ําใต้ดินที่ถือเป็นขุมทรัพย์น้ําจืดขนาดใหญ่มีคุณภาพต่ําลง
นายกรัฐมนตรีกล่าวว่ารัฐบาลได้ให้ความสําคัญกับการบริหารจัดการน้ําใต้ดิน โดยได้ดําเนินการเติมน้ําใต้ดินตามหลักวิชาการมาโดยตลอด ตั้งแต่การฟื้นฟูป่าอันเป็นต้นทางสําคัญในการรักษาความชุ่มชื้นให้แก่ระบบนิเวศ การเติมน้ําใต้ดินผ่านแหล่งน้ําต่าง ๆ และมีการติดตามประเมินผลอย่างเป็นระบบมาอย่างต่อเนื่อง เพื่อรักษาสมดุลของธรรมชาติ ลดการรุกล้ําของน้ําเค็ม บรรเทาอุทกภัย และการใช้ประโยชน์ในช่วงวิกฤตภัยแล้ง พร้อมกันนี้ยังได้ปลูกจิตสํานึกให้ชาวไทยทุกคนร่วมกันอนุรักษ์ทรัพยากรน้ําให้คงอยู่อย่างสมบูรณ์ต่อไป
นายกรัฐมนตรีกล่าวในตอนท้ายว่า เนื่องในวันน้ําโลก ประจําปี 2565 รัฐบาลจึงขอเชิญชวนให้ทุกภาคส่วนได้ตระหนักถึงการอนุรักษ์น้ํา โดยการใช้น้ําอย่างรู้คุณค่า และร่วมกันลดการปนเปื้อนของน้ําใต้ดิน เพื่อให้ประเทศไทยสามารถบรรลุวัตถุประสงค์ตามนโยบาย “ทศวรรษแห่งการร่วมมือปฏิบัติของทุกประเทศ เพื่อบรรลุเป้าหมายการพัฒนาที่ยั่งยืน” ของสหประชาชาติ และเพื่อประโยชน์สูงสุด คือการรักษาทรัพยากรน้ําอย่างยั่งยืน เพื่อลูกหลานของเราในอนาคตสืบไป
ทั้งนี้ องค์การสหประชาชาติได้กําหนดให้วันที่ 22 มีนาคมของทุกปีเป็นวันน้ําโลก (World Water Day) เพื่อกระตุ้นให้ประชาคมโลกร่วมกันอนุรักษ์ ฟื้นฟู และพัฒนาการใช้ประโยชน์จากทรัพยากรน้ําอย่างบูรณาการตามหลักการพัฒนาอย่างยั่งยืน สําหรับประเทศไทย คณะรัฐมนตรีได้มีมติให้สัปดาห์ที่ตรงกับวันที่ 22 มีนาคมของทุกปี เป็นสัปดาห์อนุรักษ์ทรัพยากรน้ําแห่งชาติ
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ข่าวดี!! นายกลุงตู่ มอบ รมว.สุชาติ บินเจรจาเกาหลีขอโควตาส่งแรงงานเพิ่ม
วันศุกร์ที่ 24 มิถุนายน 2565
ข่าวดี!! นายกลุงตู่ มอบ รมว.สุชาติ บินเจรจาเกาหลีขอโควตาส่งแรงงานเพิ่ม
...
นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายบุญชอบ สุทธมนัสวงษ์ ปลัดกระทรวงแรงงาน นายสุทธิ สุโกศล ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายไพโรจน์ โชติกเสถียร อธิบดีกรมการจัดหางาน เข้าเยี่ยมคารวะ นายลี จอง ชิก รัฐมนตรีว่าการกระทรวงแรงงานและการจ้างงานแห่งสาธารณรัฐเกาหลี เพื่อหารือข้อราชการด้านแรงงานประเด็นการขยายตลาดแรงงานระบบการอนุญาตจ้างงานแรงงานต่างชาติ (EPS) และการแก้ปัญหาแรงงานผิดกฎหมาย โดยมี นายบัญชา ยืนยงจงเจริญ อัครราชทูต ณ กรุงโซล นายนิธิพัฒน์ วัฒนสุวกุล อัครราชทูตที่ปรึกษา (ฝ่ายแรงงาน) เข้าร่วมในครั้งนี้ด้วย ณ กระทรวงแรงงานและการจ้างงานแห่งสาธารณรัฐเกาหลี
นายสุชาติ กล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพล.อ.ประวิตร วงษ์สุวรรณ รองนายกรัฐมนตรี ได้ให้ความสําคัญกับการส่งเสริมให้คนไทยได้มาทํางานในต่างประเทศ กระทรวงแรงงานขอขอบคุณรัฐบาลเกาหลีที่ดูแลแรงงานไทยเป็นอย่างดี และในวันนี้เปิดโอกาสให้เข้าเยี่ยมคารวะเพื่อหารือข้อราชการด้านแรงงานโดยเฉพาะความร่วมมือในการขยายตลาดแรงงานระบบการอนุญาตจ้างงานแรงงานต่างชาติ (EPS) ซึ่งในห้วงสถานการณ์โควิด-19 ประเทศไทยเป็นประเทศลําดับต้น ๆ ที่มีการตรวจคัดกรองแรงงานอย่างเข้มข้นก่อนเดินทาง และมีความพร้อมในการจัดส่งแรงงานมาทํางานในสาธารณรัฐเกาหลี จึงอยากให้ทางการเกาหลีพิจารณาเพิ่มโควตาการจัดส่งแรงงานระบบ EPS ให้กับประเทศไทย ส่วนการขยายอายุแรงงานในระบบ EPS นั้น ปัจจุบันรัฐบาลเกาหลีมีนโยบายส่งเสริมการทํางานของผู้สูงอายุ จึงอยากให้มีการปรับข้อจํากัดด้านอายุขั้นสูงของแรงงาน เพื่อเปิดโอกาสแรงงานสูงอายุและมีประสบการณ์ทํางานสูงสามารถทํางานในเกาหลีได้ ขณะที่การแก้ไขปัญหาแรงงานผิดกฎหมายนั้น ประเทศไทยยินดีแลกเปลี่ยนประสบการณ์การดําเนินการจดทะเบียนแรงงานให้ถูกกฎหมาย เพื่อร่วมขับเคลื่อนเศรษฐกิจของเกาหลีใต้อย่างถูกต้องและได้รับการคุ้มครองตามกฎหมายที่เกี่ยวข้อง
ทั้งนี้ ปัจจุบันมีแรงงานไทยทํางานอยู่ในเกาหลีใต้ตามระบบ EPS จํานวน 22,663 คน ส่วนใหญ่ทํางานในภาคการผลิต ก่อสร้าง เกษตรและปศุสัตว์ ภายหลังสถานการณ์โควิด-19 ทําให้รัฐบาลเกาหลีใต้กําหนดให้การเดินทางเข้าประเทศไม่ต้องกักตัว เมื่อการนําเข้าแรงงานกลับเข้าสู่ภาวะปกติก็จะส่งผลดีต่อแรงงานไทยเช่นกัน โอกาสนี้รมว.สุชาติ ยังได้กล่าวถึงมาตรการดูแลแรงงานในประเทศไทยในช่วงวิกฤตโควิด-19 ที่ผ่านมาด้วย ทั้งสองฝ่ายยังได้แลกเปลี่ยนนโยบายด้านแรงงานระหว่างกันรวมทั้งกระชับความร่วมมือในการจัดส่งแรงงานไทยไปทํางานในสาธารณรัฐเกาหลีให้แน่นแฟ้นมากยิ่งขึ้นอีกด้วย
ด้าน นายลี จอง ชิก รัฐมนตรีว่าการกระทรวงแรงงานและการจ้างงานแห่งสาธารณรัฐเกาหลี กล่าวว่า ในนามรัฐบาลเกาหลีใต้ขอขอบคุณท่านรัฐมนตรีว่าการกระทรวงแรงงานของไทยและคณะที่ได้เข้าเยี่ยมคารวะกระชับความร่วมมือด้านแรงงานในวันนี้ แรงงานไทยมีส่วนสําคัญอย่างมากในการขับเคลื่อนเศรษฐกิจของเกาหลีใต้ เนื่องจากปัจจุบันแรงงานไทยในเกาหลีใต้มีมากเป็นอันดับสองของจํานวนแรงงานต่างชาติทั้งหมดที่เข้ามาทํางานในเกาหลีใต้ ส่วนประเด็นข้อหารือต่างๆ ในวันนี้จะได้ประสานหน่วยงานที่เกี่ยวข้องเพื่อเร่งดําเนินการและแจ้งความคืบหน้าให้ทราบต่อไป
รัฐบาลไทย-ข่าวทำเนียบรัฐบาล-ที่ปรึกษารัฐมนตรีฯ สุชาติและคณะ ลงพื้นที่เยี่ยมชมความคืบหน้าโครงการอุตสาหกิจกัญชงแบบครบวงจร พร้อมแลกเปลี่ยนข้อมูลและหารือถึงแนวทางการผลักดันกัญชงให้เป็นพืชเศรษฐกิจทางเลือกใหม่
วันเสาร์ที่ 19 มีนาคม 2565
ที่ปรึกษารัฐมนตรีฯ สุชาติและคณะ ลงพื้นที่เยี่ยมชมความคืบหน้าโครงการอุตสาหกิจกัญชงแบบครบวงจร พร้อมแลกเปลี่ยนข้อมูลและหารือถึงแนวทางการผลักดันกัญชงให้เป็นพืชเศรษฐกิจทางเลือกใหม่
ที่ปรึกษารัฐมนตรีฯ สุชาติและคณะ ลงพื้นที่เยี่ยมชมความคืบหน้าโครงการอุตสาหกิจกัญชงแบบครบวงจร พร้อมแลกเปลี่ยนข้อมูลและหารือถึงแนวทางการผลักดันกัญชงให้เป็นพืชเศรษฐกิจทางเลือกใหม่
ที่ปรึกษารัฐมนตรีฯ สุชาติและคณะ ลงพื้นที่เยี่ยมชมความคืบหน้าโครงการอุตสาหกิจกัญชงแบบครบวงจร พร้อมแลกเปลี่ยนข้อมูลและหารือถึงแนวทางการผลักดันกัญชงให้เป็นพืชเศรษฐกิจทางเลือกใหม่
(วันที่ 18 มีนาคม 2565) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วยนายจุลพงษ์ ทวีศรี รองปลัดกระทรวงอุตสาหกรรม นางอนงค์ ไพจิตรประภาภรณ์ ผู้อํานวยการสถาบันอาหาร นายสุนัย พิริยสกุลพัฒน์ อุตสาหกรรมจังหวัดมุกดาหารและคณะกระทรวงอุตสาหกรรม ร่วมลงพื้นที่เยี่ยมชมความคืบหน้าโครงการอุตสาหกิจกัญชงแบบครบวงจร พร้อมแลกเปลี่ยนข้อมูลและหารือถึงแนวทางการผลักดันกัญชงให้เป็นพืชเศรษฐกิจทางเลือกใหม่เพื่อยกระดับรายได้ให้กับเกษตรกร โดยมี นายวิรัตน์ กุลตังวัฒนา ประธานกรรมการบริหารบริษัทฯ และคณะผู้บริหารให้การต้อนรับ ณ บริษัทเอ็นเนอร์โกร (ประเทศไทย) จํากัด บ้านโค้งสําราญ ต.คําอาฮวน อ.เมืองมุกดาหาร จ.มุกดาหาร
ทั้งนี้ บริษัทเอ็นเนอร์โกร (ประเทศไทย) จํากัด เป็นบริษัทเอกชนรายแรกของประเทศที่ได้รับการรับรองมาตรฐาน GAP (มกษ. 3502-2561) ทั้งระบบ Indoor, Green House, Outdoor และเป็นโรงงานผลิตสารสกัดที่ใช้เทคโนโลยีและนวัตกรรมการสกัดที่ทันสมัย มีศักยภาพในการผลิตสารสกัดกัญชง สาร CBD และน้ํามันเมล็ดกัญชงที่ได้คุณภาพมาตรฐานสามารถนําไปพัฒนาเป็นผลิตภัณฑ์อาหาร เครื่องดื่ม ผลิตภัณฑ์เพื่อสุขภาพและเครื่องสําอางมูลค่าสูงที่สร้างมูลค่าเชิงพาณิชย์ พร้อมแลกเปลี่ยนข้อมูลและหารือถึงแนวทางการผลักดันกัญชงให้เป็นพืชเศรษฐกิจทางเลือกใหม่เพื่อยกระดับรายได้ให้กับเกษตรกรในพื้นที่จังหวัดมุกดาหาร ยกระดับมาตรฐานกระบวนการผลิตและแปรรูปกัญชงเป็นผลิตภัณฑ์ที่มีคุณภาพและปลอดภัย สร้างความเชื่อมั่นและเกิดประโยชน์ต่อผู้บริโภคในอนาคต
#กัญชง
#กระทรวงอุตสาหกรรม
#สถาบันอาหาร
รัฐบาลไทย-ข่าวทำเนียบรัฐบาล-ออมสิน คว้ารางวัล APEA 2021 “Corporate Excellence” ประเภทธุรกิจการเงิน
วันพฤหัสบดีที่ 1 กรกฎาคม 2564
ออมสิน คว้ารางวัล APEA 2021 “Corporate Excellence” ประเภทธุรกิจการเงิน
ธนาคารออมสินได้รับรางวัล The Prestigious Asia Pacific Enterprise Awards (APEA) 2021 ในสาขา Corporate Excellence องค์กรที่การบริหารจัดการที่เป็นเลิศประเภทธุรกิจการเงิน ภายในงานประกาศผลรางวัล APEA 2021 จัดขึ้น ในรูปแบบ Virtual Platform
ธนาคารออมสิน ได้รับรางวัล The Prestigious Asia Pacific Enterprise Awards (APEA) 2021 ในสาขา Corporate Excellence องค์กรที่การบริหารจัดการที่เป็นเลิศประเภทธุรกิจการเงิน ภายในงานประกาศผลรางวัล APEA 2021 ซึ่ง Enterprise Asia องค์กรอิสระที่สนับสนุนการพัฒนาศักยภาพทางธุรกิจ เพื่อส่งเสริมผู้ประกอบการชั้นนําทั่วภูมิภาคเอเชียจัดขึ้น ในรูปแบบ Virtual Platform เมื่อวันที่ 30 มิถุนายน 2564
สําหรับรางวัลดังกล่าวเป็นรางวัลระดับภูมิภาคเอเชีย โดยมอบให้กับองค์กรที่มีการบริการจัดการที่เป็นเลิศ มีผลการดําเนินงานโดดเด่น สะท้อนถึงศักยภาพการดําเนินงานที่มีประสิทธิภาพ การบริหารงานเพื่อการเติบโตอย่างยั่งยืน และส่งเสริมการเรียนรู้เพื่อพัฒนาศักยภาพของพนักงานอย่างบูรณาการ ซึ่งถือเป็นรางวัลแห่งความสําเร็จและความภาคภูมิใจของธนาคารออมสิน กับการดําเนินงานเพื่อช่วยเหลือประชาชนฐานราก และผู้ประกอบการ SMEs ในการช่วยยกระดับรายได้ คุณภาพชีวิต และลดความเหลื่อมล้ําของสังคม ผ่านมาตรการต่างๆ ตามนโยบายของรัฐบาลได้อย่างมีประสิทธิภาพ ควบคู่ไปกับการดําเนินภารกิจเพื่อสังคมอย่างเป็นรูปธรรม
รัฐบาลไทย-ข่าวทำเนียบรัฐบาล-รฟม. จัดกิจกรรมวันอาชีวอนามัยและความปลอดภัย ประจำปี 2565
วันพุธที่ 20 กรกฎาคม 2565
รฟม. จัดกิจกรรมวันอาชีวอนามัยและความปลอดภัย ประจําปี 2565
ภายใต้แนวคิด “Working Safety with (Good) Mental Health and Wellness” ทํางานอย่างปลอดภัย ด้วยสุขภาพจิตและความเป็นอยู่ที่ดี
นายวิทยา พันธุ์มงคล รองผู้ว่าการ (ปฏิบัติการ) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมเป็นประธานในพิธีเปิดกิจกรรมวันอาชีวอนามัยและความปลอดภัย ครั้งที่ 12 ประจําปี 2565 ภายใต้แนวคิด “Working Safety with (Good) Mental Health and Wellness” ทํางานอย่างปลอดภัย ด้วยสุขภาพจิตและความเป็นอยู่ที่ดี ณ อาคารสํานักงาน รฟม.และในโอกาสนี้ รฟม. ได้จัดให้มีพิธีลงนามปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน (MRTA Safety Declaration) โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) ร่วมกับที่ปรึกษาบริหารโครงการและควบคุมการก่อสร้างงานโยธา (PMCSC 1 PMCSC 2 PMCSC 3) เพื่อแสดงออกถึง ความตั้งใจ ความมุ่งมั่นร่วมกันที่จะบริหารจัดการโครงการก่อสร้างรถไฟฟ้า ให้เกิดความปลอดภัยต่อบุคลากร ประชาชน ตลอดจนทรัพย์สินสาธารณะและสิ่งแวดล้อม ตามนโยบายของ รฟม. ที่มุ่งเน้นและให้ความสําคัญกับเรื่องความปลอดภัยในระหว่างการดําเนินการก่อสร้างเป็นลําดับแรก (Safety First)
ทั้งนี้ กิจกรรมวันอาชีวอนามัยและความปลอดภัย เป็นกิจกรรมที่ รฟม. ได้จัดขึ้นอย่างต่อเนื่องเพื่อเผยแพร่ความรู้ และสร้างความตระหนักด้านอาชีวอนามัยและความปลอดภัย รวมถึงกระตุ้นให้เกิดความร่วมมือร่วมใจในการบริหารจัดการ ด้านสุขภาพอนามัยและความปลอดภัยในการทํางานอย่างเป็นรูปธรรม ให้แก่บุคลากรของ รฟม. ตลอดจนผู้ที่เกี่ยวข้องในการทํางานก่อสร้างโครงการรถไฟฟ้าในความรับผิดชอบของ รฟม. โดยในปีนี้ รฟม. ได้จัดกิจกรรมภายใต้แนวคิด “Working Safety with (Good) Mental Health and Wellness” ทํางานอย่างปลอดภัย ด้วยสุขภาพจิตและความเป็นอยู่ที่ดี เพื่อแสดงให้เห็นว่า รฟม. ไม่เพียงแต่คํานึงถึงเรื่องความปลอดภัยในการปฏิบัติงานของบุคลากรเท่านั้น แต่ยังคงคํานึงถึงสุขภาพจิตของบุคลากร เพื่อเสริมสร้างบรรยากาศและสภาพแวดล้อมในการทํางานที่ดีภายในองค์กรอีกด้วย
โดยในกิจกรรมดังกล่าว รฟม. ได้จัดให้มีการบรรยายในหัวข้อ “Mental Health” เรื่อง “สุขภาพจิตสําคัญอย่างไรกับสุขภาพกาย” โดยนายแพทย์อภิชาติ จริยาวิลาศ แพทย์เฉพาะทางด้านจิตเวชศาสตร์และโฆษกกรมสุขภาพจิต เพื่อให้ความรู้เกี่ยวกับเรื่องสุขภาพจิต พร้อมให้คําปรึกษาปัญหาคาใจที่ทําให้เครียด และได้มีการสาธิตวิธีการนวดกดจุดแก้เครียดด้วยตนเอง ตามศาสตร์แพทย์แผนจีน โดย ดร.พจ.เยาวเกียรติ เยาวพันธุ์กุล แพทย์แผนจีนประจํา “หัวเฉียวแพทย์แผนจีน” ให้แก่พนักงาน รฟม. นอกจากนี้ รฟม. ยังมีการจัดนิทรรศการด้านความปลอดภัย สวัสดิภาพ อาชีวอนามัย และสิ่งแวดล้อม (Safety Security Health and Environment) เพื่อเผยแพร่ความรู้ให้แก่พนักงานและลูกจ้าง รฟม. และมีการจําหน่ายสินค้าสําหรับใช้ในชีวิตประจําวัน ที่มีคุณสมบัติด้านสุขอนามัยความปลอดภัยและเป็นมิตรต่อสิ่งแวดล้อม ให้แก่พนักงาน รฟม. ในราคาพิเศษอีกด้วย ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทร. 0 2716 4044
“30 ปี รฟม. เชื่อมต่อเส้นทาง สู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-ธอส. เปิดตัวสลาก “ขาลเพิ่มพูน” หน่วยละ 1,000 บาท ลุ้นรางวัลสูงสุด 2 ล้านบาท ทุกเดือนตลอด 3 ปี พร้อมโอกาสรับผลตอบแทนผันแปรตามคุณภาพสินเชื่อที่ดีที่สุดของ ธอส.
วันพุธที่ 20 เมษายน 2565
ธอส. เปิดตัวสลาก “ขาลเพิ่มพูน” หน่วยละ 1,000 บาท ลุ้นรางวัลสูงสุด 2 ล้านบาท ทุกเดือนตลอด 3 ปี พร้อมโอกาสรับผลตอบแทนผันแปรตามคุณภาพสินเชื่อที่ดีที่สุดของ ธอส.
ธอส.เปิดตัวสลากออมทรัพย์ชุด “ขาลเพิ่มพูน” สลากออมทรัพย์ชุดแรกของไทยที่ผู้ฝากมีส่วนทําให้คนไทยมีบ้านโดยตรง หน่วยละ 1,000 บาท (แบ่งเป็น 2 หมวดๆ ละ 10,000,000 หน่วย) อายุสลาก 3 ปี ผลตอบแทนหน้าสลาก 0.3% ต่อปี ลุ้นรับเงินรางวัลมูลค่าสูงสุด 2 ล้านบาท
ธนาคารอาคารสงเคราะห์ เปิดตัว สลากออมทรัพย์ ชุด “ขาลเพิ่มพูน” สลากออมทรัพย์ชุดแรกของประเทศไทยที่ผู้ฝากจะมีส่วนทําให้คนไทยมีบ้านได้โดยตรง หน่วยละ 1,000 บาท (แบ่งเป็น 2 หมวด ๆ ละ 10,000,000 หน่วย) อายุสลาก 3 ปี ผลตอบแทนหน้าสลาก 0.3% ต่อปี ลุ้นรับเงินรางวัลมูลค่าสูงสุด 2 ล้านบาท ตลอด 36 งวด และมีโอกาสรับผลตอบแทนผันแปรอีก 0.70% ต่อปี รวมรับผลตอบแทน 1% ต่อปี (เงื่อนไขผลตอบแทนผันแปรเป็นไปตามที่ธนาคารกําหนดจากคุณภาพสินเชื่อที่ดีที่สุดของธนาคาร ที่นําเงินสลากออมทรัพย์ชุดขาลเพิ่มพูนไปปล่อยสินเชื่อ) เริ่มรับฝากตั้งแต่วันจันทร์ที่ 25 เมษายน 2565 และออกรางวัลครั้งแรกวันจันทร์ที่ 16 พฤษภาคม 2565 จําหน่ายผ่านช่องทาง Mobile Application : GHB ALL และ ธอส. ทุกสาขาทั่วประเทศ
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการสนับสนุนนโยบายรัฐบาลของพลเอกประยุทธ์ จันทร์โอชา นายกรัฐมนตรี ที่ต้องการช่วยเหลือให้คนไทยมีบ้าน พร้อมกับเพิ่มโอกาสให้กับประชาชนทุกคนได้เข้าถึงทางเลือกในการลงทุนกับสลากออมทรัพย์ ธอส. ที่มีความมั่นคง ให้ผลตอบแทนดี และมีโอกาสถูกรางวัลสูงมากยิ่งขึ้น ธอส. จึงได้จัดทําผลิตภัณฑ์ สลากออมทรัพย์ ชุด “ขาลเพิ่มพูน” สลากออมทรัพย์ชุดแรกของประเทศไทยที่ผู้ฝากจะได้มีส่วนในการช่วยทําให้คนไทยมีบ้านโดยตรง พร้อมโอกาสในการรับผลตอบแทนเพิ่มขึ้นตามคุณภาพของสินเชื่อ และเป็นสลากชุดที่ทุกคนสามารถออมเพื่อลุ้นรับทรัพย์ได้ง่าย ๆ เพียงหน่วยละ 1,000 บาท (แบ่งเป็น 2 หมวด ๆ ละ 10,000,000 หน่วย) กรอบวงเงินรวม 20,000 ล้านบาท อายุสลาก 3 ปี ผลตอบแทนหน้าสลาก 0.30% ต่อปี ออกรางวัลทุกเดือน รวม 36 ครั้ง แบ่งเป็น รางวัลที่ 1 มูลค่ารางวัลสูงถึง 2,000,000 บาท จํานวน 1 รางวัล/ต่อ 2 หมวด รางวัลที่ 2 มูลค่ารางวัลละ 10,000 บาท จํานวน 4 รางวัล/หมวด
รางวัลที่ 3 มูลค่ารางวัลละ 1,000 บาท จํานวน 40 รางวัล/หมวด โดยมีผลตอบแทนรางวัล หรือโอกาสในการถูกรางวัลใหญ่สูงถึง 0.00044% ขณะที่รางวัลเลขท้าย 3 ตัว หมุน 1 ครั้ง รางวัลละ 70 บาท และรางวัลเลขท้าย 2 ตัว หมุน 1 ครั้ง รางวัลละ 15 บาท หากฝากตั้งแต่ 100,000 บาทขึ้นไป จะสามารถถูกรางวัลเลขท้าย 2 ตัวทุกงวด พิเศษ!! ผู้ฝากยังมีโอกาสรับผลตอบแทนผันแปร 0.70% ต่อปี รวมรับผลตอบแทนสูงสุด 1% ต่อปี โดยเงื่อนไขรับผลตอบแทนผันแปรเป็นไปตามที่ธนาคารกําหนดจากคุณภาพสินเชื่อที่ดีที่สุดของธนาคาร ที่นําเงินสลากออมทรัพย์ชุดขาลเพิ่มพูนไปปล่อยสินเชื่อ ณ วันที่ 30 ธันวาคม 2567
สําหรับสลากออมทรัพย์ชุดขาลเพิ่มพูน จะเริ่มรับฝากตั้งแต่วันจันทร์ที่ 25 เมษายน 2565 เป็นต้นไป จนกว่าจะเต็มกรอบวงเงิน และเริ่มออกรางวัลครั้งแรกวันจันทร์ที่ 16 พฤษภาคม 2565 ผู้ที่สนใจสามารถฝากได้ที่ Mobile Application : GHB ALL หรือที่สาขาของธนาคารทุกแห่งทั่วประเทศ สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และ ติดตามข้อมูลข่าวสารได้ที่ Application : GHB ALL และ www.ghbank.co.th
รัฐบาลไทย-ข่าวทำเนียบรัฐบาล-นายกฯ พอใจเศรษฐกิจไทยปี 64 เติบโต 1.6% สูงกว่าคาด ย้ำเดินหน้าฟื้นฟูประเทศต่อเนื่อง
วันอังคารที่ 22 กุมภาพันธ์ 2565
นายกฯ พอใจเศรษฐกิจไทยปี 64 เติบโต 1.6% สูงกว่าคาด ย้ําเดินหน้าฟื้นฟูประเทศต่อเนื่อง
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม พอใจการขยายตัวทางเศรษฐกิจในปี 2564 หลังรับรายงานข้อมูลเศรษฐกิจไตรมาสที่ 4/64 และทั้งปี 2564 จากสํานักงานสภาพัฒนาการเศรษฐกิจและสังคมแห่งชาติ (สศช.) หรือสภาพัฒน์ ว่าทั้งปี 2564 เศรษฐกิจไทยเติบโตได้ 1.6% ซึ่งสูงกว่าที่ สศช. ได้ประมาณการไว้ 1.2%
.
การเติบโตในหลายส่วนเป็นผลจากมาตรการต่าง ๆ ของรัฐบาล เช่น มาตรการเยียวยา แบ่งเบาภาระค่าใช้จ่าย การบริโภคและลงทุนของรัฐจากการเร่งรัดการเบิกจ่าย ภาคการท่องเที่ยวที่ฟื้นตัวจากการทยอยเปิดประเทศรับนักท่องเที่ยว เป็นต้น
.
พร้อมย้ําว่าในปีนี้ (2565) รัฐบาลจะเดินหน้าอย่างเต็มที่ฟื้นฟูประเทศในภาคท่องเที่ยว เร่งการลงทุนภาครัฐ ผลักดันการส่งออก ดูแลปัญหาหนี้สินครัวเรือน ควบคู่ไปกับการดูแลการแพร่ระบาดให้อยู่ในวงจํากัด
.
อ่านเพิ่มเติม คลิกhttps://www.thaigov.go.th/news/contents/details/51760
#ไทยคู่ฟ้า#ร่วมต้านโควิด19
-------------------